lflage/wiki-talks huggingface dataset:
Descusión:Breca de Roldán

message: Me pareixe que Breca n'este caso ye una adaptación toponimica a l'aragonesa de lo francés brèche, seguindo equivalencias can-chien, cantar-chanter, caballo-chevau, ecetra. Podríanos explicar-lo d'atra traza pero encara lo veigo menos probable. Mirando-me lo diccionario de Ballarín salen las parolas portiello y portellada referius a entradas y accesos a fincas con muros y correspondients a lo francés brèche seguntes Ballarín, la segunda como aumentativo. En quasi totz los diccionarios dialectals sale que actualment portiello (y la forma castellanizada portillo ye una entrada rustica a un campo murau u cletau), y amés en aragonés baixorribagorzán ye tamién un camín estreito entre dos alturas. Entre la Val de Benás y Luixón tenemos la Puerta d'el Portillón u :fr:Port de Vénasque con una forma pareixida a la Breca de Roldán. Creigo que pa este concepto de "breca" como un cuello entre ripas l'aragonés tien la parola "portiello" y no se si tamién "entuixano". 
replies: text: Huei he visto que no necesariament ye un galicismo, la parola existe actualment en aragonés chistabín con 3 significaus, y tamién en occitán , a on coexiste con bretxa u brecha y verbos como abrecar, abreixar y lo verbo común con luengas ibero-romances bregar ("luitar"), cognato de lo francés broyer ("pulverizar"). Tot provién d'una parola chermanica que encomienza por BR- y que ha entrau en lo latín en diferents contextos a traviés de lo gotico u de lo francico con formas tardanas en latín como brekka cheminau en lo norte de Galia, u lo verbo brecare en atras partz.--EBRO (discusión) 12:48 10 set 2012 (UTC)
thread_title:  Posible galicismo 

message: No se si "breca" mos puet servir pa traducir brèche u brecha en articlos sobre batallas u setios a castiellos u fortalezas, egual sí. Manimenos no creigo que mos sirva pa referir-nos a las brechas como rocas con brechificación, parola que provién de lo italián breccia y de lo neoligur bresche y que en anglés ampran como breccia, pareixiu a como lo ampran en muitos idiomas de diferents familias.--EBRO (discusión) 16:32 6 set 2012 (UTC)
thread_title:  Breca como paso pero brecha como roca
Descusión:Meandro de Raniellas

message: Este articlo se basa en l'articlo :es:Meandro de Ranillas, con modificacions.--EBRO (discusión) 09:13 8 set 2012 (UTC)

message: Como he explicau en l'articlo meandro, bi ha diferents denominacions en diferents idiomas sobre los meandros. Creigo que este meandro no existiba dica lo sieglo XVI, quan una riada fació cambiar lo curso de l'Ebro, que iba por meyo de l'Actur dica lo Pozo de Sant Lazaro y lo Pilar, alavez no habrá existiu un toponimo orichinal en aragonés. No veigo adeqüau dicir "auguatuerta de", porque encara que esta parola creigo que s'ha documentau en Almudévar, en cheneral se refiere a meandros de regallos en zonas con formas de terreno glacial, en Echo por eixemplo son meandros d'un regallo que esnavesa materials terrichenos d'un ibón emplenau, vamos que veigo lo contexto d'"augua tuerta" muito diferents a lo de l'Ebro, como tampoco creigo que dengún lo traduciría por "recolón". Si la denominación de Meandro de Ranillas ye recient en castellán (de feito fan servir lo helenismo cheomorfolochico) creigo que lo millor ye aproveitar l'aragonés Raniellas y decir-lo con la mesma parola tecnica griega, asinas creigo que queda como adaptación natural, como las que se fan espontaniament entre luengas.--EBRO (discusión) 09:27 8 set 2012 (UTC)
thread_title:  Millor adaptar-lo como Meandro de Raniellas
Descusión MediaWiki:Pageinfo-footer

message: Hello! Since a few weeks ago, a "" link has been added to your "" in the sidebar, giving information and statistics on the pages (background). You may want to modify this message to add content to the end of the information page, see Meta:MediaWiki:Pageinfo-footer which has some tools previously on MediaWiki:Histlegend. I hope this helps, Nemo 09:15 4 avi 2012 (UTC)
</div>
thread_title:  {{int:pageinfo-toolboxlink}}
Descusión:Olea europaea

message: :"aligrèu"/"arèulo" es el acebo.
replies: text: :En catalán si que agrévol es la especie Ilex aquifolium, pero en benasqués d'alcuerdo con la referencia que tenemos de José Antonio Saura Rami ye l'agrotipo de la olivera. De totas trazas ya tornaremos a mirar informacions mes concretas sobre estos fitonimos esta semana.--EBRO (discusión) 10:25 1 abr 2013 (UTC)
replies: text: ::Si que puetz tener razón. Soi leyendo agora la pachina 102 de lo libro de Saura Rami sobre lo benasqués a on dicen que aligrèu (gb)/arèulo (R.V) significa acebuche y si que da la impresión que puet haber-se entibocau porque fa una comparanza entre estas dos parolas con lo chistabín alebro (que ye Ilex aquifolium, u siga acebo), con lo catalán oriental grèvol y con l'occitán aranés areu (que no se si se refiere a acebo u acebuche). Dificil ye d'explicar una discontinuidat semantica asinas entre meyo de lo chistabín alebro y lo catalán occidental agrévol afectando a més a un arbret no guaire común. Ye fácil que aligrèu siga en realidat l acebo porque ye una planta mes abundant en la val de Benás que no l acebuche, que nunca no la he vista en ixa val. Habremos de mirar un diccionario benasqués u lo diccionario de Rafel Vidaller Tricas pa veyer que denominacions replega en ixa val pa estas dos especies.--EBRO (discusión) 11:00 1 abr 2013 (UTC)
replies: text: :::En lo diccionario de Rafel Vidaller Tricas dicen que aligreu ye Ilex aquifolium, y Rafel Vidaller ha estau guarda forestal por ixa zona. Se deduz que en lo libro de Saura Rami han confundiu acebuche con acebo, alavez corricho la información.--EBRO (discusión) 15:50 2 abr 2013 (UTC)

message: "Sistema Iberico" ye con mayusclas, y lo veigo asina por tot. Manimenos "semontano iberico" ye posible que siga con minusclas porque ye una denominación propia de cheografos que fan referencia a lo semontano que bi ha a lo piet de lo Sistema Iberico, no ye una denominación tradicional usual en garra comarca, ye un termin erudito chenerico.--EBRO (discusión) 09:19 4 abr 2013 (UTC)
thread_title:  Semontano iberico
Descusión:Florín d'oro d'Aragón

message: En veyendo a forma en que se troba redactato l'articlo, tiengo muitas sospeitas de que se tracta de una violación d'os dreitos d'autor. Dixo constancia escrita d'ista sospeita por si en bell momento se confirmase. --Manuel Trujillo Berges (discusión) 08:17 2 abr 2013 (UTC)
thread_title:  Sospeitas de violación de copyright
Descusión:Releu (cheografía)

message: Este articlo ye una traducción parcial de :ca:relleu (geografia). Soi investigando estos días la parola releu y cognatos en atras luengas (relief, relleu, relieve). Estas parolas presentan diferents significaus que no siempre tenemos en cuenta, y que podetz veyer en la wikipedia francesa en :fr:relief. Las sobras d'un minchar se dicen relleu en catalán de la Codonyera, y trobo esta accepción en diccionarios castellans tamién, como podetz veyer se troba en francés. Amés d'esta pista, trigo la forma aragonesa releu como títol pa la biquipedia y no relieu porque en aragonés meridional persiste la parola releo pa designar a una subasta d'alimentos pa obtener beneficios y financiar actividatz de confrairías. Un significau d'esta parola ye "beneficio", "renda", "usura", que he visto en un texto navarro y chaqués como relieuo, talment siga lo concepto feudal que mencionan en la wiki francesa En droit féodal, le relief est le droit que le vassal devait payer à son seigneur, lors de certaines mutations, ainsi dit parce que le vassal, par ce droit, relevait le fief.. Las referencias a la parola releu que conoixco en aragonés meyeval se refieren a las sobras de lo minchar que dan d'almosna:
En lo libro de las Marabillas:
En lo Libro de Marco Polo:

message: En qualques diccionarios aragoneses sale relieu y que yo sepa no ye documentau ni en parlas altoaragonesas y en textos meyevals, ye clarament una reconstrucción, una adaptación dende lo castellán relieve sacando la -e final. Lo més apareixiu que he trobau ye relieo en lo libro de Marco Polo que indica que ha puesto existir relieu. Como actualment tenemos releo y en los textos mos trobamos releu veigo mes defensable escribir releu. Ye dicir, han puesto existir las dos como en los dobletz piet-peu, sied-seu, pero ha persistiu mes u s'ha feito notar mes releu.--EBRO (discusión) 16:13 15 may 2013 (UTC)
thread_title:  Releu versus Relieu
Descusión:Antipasau

message: No nomás se troba antepasado u en plural  antepsasados en los fueros d'Aragón y antipasau en las parlas altoaragonesas actuals, ye que en la literatura alchamiada d'Almonecir de la Sierra tamién trobo antepasado y antepassados.Touria Bouhhedi Tomasi: Una miscelánea aljamiada y doctrinal. Edición y estudio del manuscrito junta 27 del CSIC Madrid. Institución Fernando el Católico, 2012 p 406 Tot indica que debant+pasato ye una adaptación desafortunada.--EBRO (discusión) 15:37 3 chun 2013 (UTC)
thread_title:  Prefixo ante + participio pasau 

thread_title:  Referencias
Descusión:Adchectivos indefinius en aragonés

message: Veigo que si en latín as forma son tōtus, tōta, tōtum, as formas tota y totas serán as que caba esperar en aragonés central, por eixemplo chistabín, estanto egualment aragonesas toda y todas, que se sienten en quasi totz os puestos. Si en benasqués tenemos tota y totas/totes será por a mesma razón que en catalán, talment formas latinas locals con cheminada tōtta, s'habría de mirar. En conclusión, que de fueras d'en aragonés central...as formas toda y todas no creigo que sigan castellanismos.--EBRO (discusión) 10:06 26 chul 2013 (UTC)
thread_title:  Toda y tota
Descusión:Orbaiceta

message: A pachina diz "Orbaizeta ola", pero os bascos o escriben "Orbaizetako ola" (ye dezir, a fabrica d'Orbaizeta). No cal cambear-o?--Pere prlpz (discusión) 15:29 27 ago 2013 (UTC)
thread_title:  Orbaizetako Ola o Orbaizeta Ola?
Descusión:Prefixo re-

message: No poso remeyo por l'inte porque creigo que ye una hiperaragonesización de zaguers de lo sieglo XX obra de la mesma presona que hiperchesizó comedia como comeya partindo d'a cheneralización excesiva d'equivalencias como radio (de rueda)-rayo (de rueda), media (adjetivo)-meya (adchectivo). En benasqués se diz remedi y en baixo-ribagorzán de Chuseu remei (como en catalán).--EBRO (discusión) 11:06 30 ago 2013 (UTC)
thread_title:  Parola remedio
Descusión:Trigliceridos

message: Este articlo ye una traducción de la introducción de :ca:Triacilglicèrid.--EBRO (discusión) 10:52 16 oct 2013 (UTC)

message: Agora que tenemos feito los articlos scientificos sobre los trigliceridos y los lipidos en cheneral creigo que l'inte d'agarrar lo problema de como ye mes correcto dicir los lipidos solidos en aragonés d'alcuerdo con la fonetica historica: grasa como veigo en aragonés benasqués  u graixa /graxa/ como veigo por eixemplo en aragonés centro-oriental .--EBRO (discusión) 11:08 16 oct 2013 (UTC)
thread_title:  Graixa versus Grasa
Descusión MediaWiki:Common.js

message: Hello, I propose to enable the tool created by Magnus Manske (creator of MediaWiki) to provide results from other languages and Commons (via Wikidata) when a page doesn't exist here: links are added to Special:Search and noarticletext. This helps to encourage translation and to make readers use your wiki more, because they can be sure to find something even if it's not local (rather than searching directly on the biggest wiki). The Italian and Polish Wikipedias, among others already enabled it by default.
Examples:   . More information: Magnus blog.
How to: just add the following line at the end of Common.js.
// Results from Wikidata
// [[File:Wdsearch_script_screenshot.png]]
if ( mw.config.get( 'wgCanonicalSpecialPageName' ) === 'Search' ||  ( mw.config.get( 'wgArticleId' ) === 0 && mw.config.get( 'wgCanonicalSpecialPageName' ) === false ) ) {
	importScriptURI("//en.wikipedia.org/w/index.php?title=MediaWiki:Wdsearch.js&action=raw&ctype=text/javascript");
}
--[[m:User:Nemo_bis|Nemo]] ~~~~~ ([[w:en:MediaWiki talk:Wdsearch.js|comments, translations and last instructions]])
</div>
<!-- EdwardsBot 0661 -->
thread_title:  Give search results even when page doesn't exist 

message: Hi! I want to let you know that in near future badges will be deployed on Wikidata and the Wikipedias. They help us with displaying the good and featured article icons next to the sitelinks and will replace the javascript hack which is used at the moment together with the Link GA and Link FA templates. To avoid an overlap where the current system and the new feature conflict, I will add a minor fix to your Common.js which adds the class names to the interwiki links. This is part of my task as a global edit interface editor for the Wikidata team. Thanks, Bene* (discusión) 20:24 18 ago 2014 (UTC)
thread_title:  Announced JavaScript change for badges implementation
Descusión:Livel d'a mar

message: Este articlo se basa en l'articlo asturián :ast:Nivel de la mar.--EBRO (discusión) 12:12 14 abr 2014 (UTC)

message: En neoaragonés urbán traducen con la parola ran sistematicament la parola suposadament castellana nivel, que provién de lo latín LIBELLUM, y por ixo s'escribe en aragonés con b. Por lo que fa a lo diccionario benasqués de Ballarín veigo que figuran las dos parolas con significaus diferents: nibel (con lo significaus d'instrumento pa medir horizontalidat y tamién de grau d'horizontalidat), y ran (como en castellán a ras y en catalán arrán, pero tamién rozando liucherament, y tamién con lo significau de ringlera). Son cosas diferents, y por lo que veigo, en aragonés dialectal actual la sola forma documentada con un uso referiu a l'altura que alcanzan los liquidos ye la parola nibel (que tamién s'ha documentau en atras zonas como libel). Ballarín recullió la frase l'aigua ha puyau a'l nibel de la paret y ta pasar de la cocina a'l cuarto i hei que puyar un escalerón, no son al mismo nibel.--EBRO (discusión) 22:00 30 set 2015 (UTC)
thread_title:  Libel y ran
Descusión:Casal

message: Cal parar cuenta con os interwikis... porque tenemos aquí por eixemplo o enlace a o castellán "Aldea"... que no apareixe en o nuestro articlo d'Aldeya que sería o mas parellán a iste termín... y cómo traduciríamos adecuadament Casal enta atras luengas? Casal no puet estar en aragonés sinonimo de vago? --Willtron (?)  18:55 29 abr 2014 (UTC)
replies: text: Sí, yo creigo que "Aldea" habría d'ir con "Aldeya" u "Lugarón". Casal en castellano podría estar un "caserío" en sentiu cheneral (conchunto de casas), pero yo diría que d'entidat menor que una aldeya, ya que no tienen garra servicio propio, ilesia, etc.--Juan Pablo (discusión) 22:07 29 abr 2014 (UTC)
replies: text: :Casal ye una parola polisemica en aragonés, tien significau de "caserío", pero tamién de "vago", sobre tot d'una casa solariega u "casalicio"...y tamién de casalicio u casa solariega, casona. Con lo significau de "caserío" corresponde a l'anglés "hamlet" y ye muito cerca de vico y pardina como nuclio incipient en un habitat rural. La parola aldeya corresponde a lo castellán "aldea", a una cosa mes gran que un "caserío" u "hamlet", con mes entidat. En la wikipedia catalana lo describen bien con "vilatge" o "aldea" en l'articlo :ca:vilatge, y corresponde prou bien a lo que leigo en los textos historicos sobre las aldeyas de Teruel u Calatayú. Tamién ye lo que corresponde a "aldea" en castellán y asturián. Atra cosa ye que las interwikis son un poquet embolicadas en tot lo que fa a estos temas de valoracions cheograficas.--EBRO (discusión) 07:29 30 abr 2014 (UTC)

message: Fa tiempo que teneba pendient fer los articlos relacionaus con "casal" y "casar". Realment no se quala ye la forma orichinal, si con sufixo -ar u con sufixo -al. Ye un problema que me s'ha planteyau con caixigal y caixigar u con campanal y campanar. En lo caso campanar creigo que la forma con -ar ye coderent con lo significau locativo de lo sufixo -ar: puesto a on ye la campana, a l'egual que con fogar. Encara no tiengo claro si este principio valdría pa casar/casal, que ye una agrupación. Lascorz escribiba fa uns anyos casar u casaje en una pachina de discusión . Por l'inte no trobo guaire esta parola en los diccionarios dialectals, porque tien un uso sobre tot de descripcions cheograficas u porque no habrá clamau l'atención de los investigadors.--EBRO (discusión) 18:17 30 abr 2014 (UTC)
thread_title:  Casal u casar
Descusión:Casal (edificio)

message: Por lo que veigo en bells articlos la parola coincident con lo castellán casona se diz en part de l'Alto Aragón. No se si fa part de l'aragonés orichinal u no, ye posible que si, yo he visto en aragonés medieval casalona. Manimenos dica tener més información lo que se puet fer ye mantener la parola en lo que son articlos escritos en parlas altoaragonesas u en partz d'articlos a on salga como componente de la microtoponimia local (en l'articlo Borrés, pero no escribir-lo en los articlos que sigan traduccions d'atros articlos d'atras wikipedias a on salga "casona", porque n'este caso no implica un uso tradicional en aragonés, implica una traza de traducción.--EBRO (discusión) 16:02 1 may 2014 (UTC)
thread_title:  Casona
Descusión:División

message: Agora veigo que en los articlos de matematicas s'escribe repui con lo significau que en totas las luengas d'arredol de fueras de lo catalán corresponde a resto, reste, ecetra (en catalán fan servir residu). Yo en principio sin haber-me-lo planteyau nunca veigo mes normal resto (y esta parola existe en aragonés) que no repui (cognato de lo catalán rebuig pero no cognato de residu), que tien relación con lo verbo rebuyar, repuyar, pareixiu a refusar pero no identico de tot, y que no me encaixa guaire con lo que ye un resta u una división. Los significaus que dan los diccionarios dialectals de repui los veigo un poquet luent d'un concepto matematico y tienen una connotación peyorativa. Manimenos no soi guaire aimant de las matematicas y querría tener mes claros los criterios pa decidir qué ye millor pa expresar este concepto en aragonés, si la parola repui u la parola resto.--EBRO (discusión) 07:59 5 chun 2014 (UTC)
thread_title:  Resto versus repui
Descusión MediaWiki:Licenses

message: Hello! Sorry for writing in English. It was noted that on this wiki upload is not fully functional for users, who will experience a very difficult and/or illegal uploading. In fact, the licenses/copyright tags dropdown is empty, making it hard or impossible to comply with copyright requirements during upload itself.
Presumably, you don't have interest nor energies to have hundreds templates with the now required HTML, even less a local EDP.
I propose to have
* local "" restricted to the "" group (for emergency uploads) and
* the sidebar point to commons:Special:UploadWizard,
so that you can avoid local maintenance and all users can have a functioning, easy upload interface in their own language. All registered users can upload on Commons and existing files will not be affected.
All this will get done around 2014-07-03.
# If you disagree with the proposal, just remove your wiki from the list. Remember also to create MediaWiki:Licenses locally with any content (see a simple example), or uploads will be soon disabled anyway by MediaWiki itself (starting in version 1.24wmf11).
# To make the UploadWizard even better, please tell your experience and ideas on commons:Commons:Upload Wizard feedback.
Nemo 13:09 19 chun 2014 (UTC)
thread_title:  Using only [[commons:Special:MyLanguage/Commons:Upload Wizard|UploadWizard]] for uploads
Descusión:Río Isuela (Zaragoza)

message: Este articlo se basa en los datos numericos de l'articlo :es:Río Isuela (Zaragoza).--EBRO (discusión) 16:05 24 chun 2014 (UTC)

message: Bi ha indicios que este río se diga con chenero feminín a l'egual que lo suyo homonimo de la provincia de Uesca.--EBRO (discusión) 16:19 24 chun 2014 (UTC)
thread_title:  Chenero feminín
Descusión:Blas de Canellas

message: La página de la web del Justicia que se pone como referencia para este artículo no es fiable, ya que pone como referencia para una lista de Justicias hasta el siglo XVIII un documento, el Lucidario, que solo incluye datos hasta el año 1673. El nombre de este Justicia no aparece en el índice analítico del Lucidario. 
La web del Justicia incluye también errores importantes en su página de historia.
A no ser de que haya otra fuente con referencias acreditadas está página debería borrarse. Una lista acreditada de Justicias en este periodo se puede encontrar aqui.
Saludos, Aracali (discusión) 14:30 4 chul 2014 (UTC)
thread_title:  Esa referencia no es fiable
Descusión:Manga

message: Baixo la mía opinión lo títol "manga" en un articlo lo habría de tener lo referiu a "manga (indumentaria)", y n'explicaré la razón. Pa los zaguers parlants d'aragonés una "manga" ha estau tota la suya vida la d'una camisa, camiseta, tricot y lo que siga. Sentir en Espanya "manga"-comic chaponés ye una cosa recient, y la suya presencia en las luengas neolatinas ye un neolochismo, suposo que una parola amprada de lo chaponés. Tenemos referenciada la parola "manga" d'indumentaria en diccionarios dialectals aragoneses como lo benasqués y chistabín, y sale en frases feitas. Habría de tener preferencia "manga" d'indumentaria que no "manga"-"cómic chaponés", tipo de cómic que ye important en la vida d'un tipo especial de presonas aficionadas, pero no en la sociedat aragonesa en cheneral, ni en l'aragonesoparlant ni en la castellanoparlant.--EBRO (discusión) 10:46 2 ago 2014 (UTC)

message: La información pa ixamplar l'articlo proviene de :fr:Manga.--EBRO (descusión) 18:01 23 chul 2018 (UTC)
thread_title:  Ixamplamiento
Descusión:Philadelphia

message: ¿En aragonés ye mas correcto Filadelfia o Philadelphia?
--EduardoGG (discusión) 12:08 9 ago 2014 (UTC)
replies: text: Ta yo lo correcto ye Philadelphia, en no constar (a lo menos a yo) garra referencia a Filadelfia en aragonés, que ye nomás que l'adaptación feta en castellano. Agora trasladaré articlo y citas d'a ciudat. Lazaro d'Aragón (descusión) 13:22 22 nov 2023 (UTC)
thread_title:  Nombre en aragonés
Descusión:Levaduras

message: Los primers parrafos son una traducción dende :fr:Levure. Lo títol ye provisional, m'explicaré. En asturián ye llevadura, en Ribagorza tamién (Andolz no especifica si ye en la part aragonesofona u en la catalanofona). Como los sufixos -ura y -dura son naturals en aragonés, no veigo razón pa dicir que levadura no se pueda dicir en aragonés, partindo de la base que provién de lo verbo latín LEVARE que ha dau en aragonés "levantar", "llevantar" (y la forma vulgarizada "debantar"). Esta tarde consultaré l'ALEANR pa posar més denominacions tradicionals. Sobre la mes freqüent y representativa de la fonetica aragonesa trigaré un títol a lo mío pareixer més definitivo.--EBRO (discusión) 13:29 8 set 2014 (UTC)
replies: text: Y con un títol mes estudiau ya posaré las interwikis.--EBRO (discusión) 13:30 8 set 2014 (UTC)

message: Dimpués de consultar la distribución de la parola levadura, con la suya variant ribagorzana llevadura veyemos que reciento no se diz en l'Alto Aragón y que se diz tanto en castellán d'Aragón como en castellán de Soria y Guadalachara. Debió estar una parola antiga d'un uso més estendillau, porque en catalán de la francha tenemos o cognato ren y esto se debe remontar a lo latín peninsular, a lo latín tarraconense. Si reciento figura en diccionarios aragoneses ye por estar diferent d'o castellán standard u oficial, ya veyemos que la suya distribución ye sudoccidental y que actualment en l'Alto Aragón ye levadura como se diz, no guaire diferent de l'asturián llevadura y d'o francés levure. La forma benasquesa lleuto no se puet posar de títol por no haber estau que se sepa cheneral en l'aragonés.--EBRO (discusión) 15:47 8 set 2014 (UTC)
thread_title:  Titol levadura